**Beszámoló - Ellenőrző Bizottság**

**Időrendi bontás**

Rádl Attila - elnök

* 2015. 01. 29. Választmány
* 2015. 02. 02. Alapszabály tervezetének kidolgozása

Varga Éva - tag

* 2015.02.03-án lemondott tisztségéről.

Őri Bálint - tag

* 2015.01.29. Választmány
* 2015.02.02. Alapszabály tervezetének kidolgozása
* 2015.02.06. Biológia Szakterületi Bizottság ülése
* 2015.02.06. Alapszabály tervezetének kidolgozása
* 2015.02.07. Küldöttgyűlés

**Az Ellenőrző Bizottság elvégzett feladatai**

**Alapszabály**

Kidolgoztuk a tervezetet, amely a hallgatók által kitöltött kérdőívnek megfelelően alakítja Önkormányzatunk működését. Ebből kitűnik a hallgatók által közvetlenül választott és általuk visszahívható elnök, illetve az Ellenőrző Bizottság jogkörének pontos meghatározása, szabályozása. A Küldöttgyűlés döntése alapján az új Alapszabályban rögzíthető, hogy a Kari Tanácsba is közvetlenül történjen delegáltak választása, melynek pontos menetére is készült javaslat az új, elektronikus szavazórendszer tervezett beindításának figyelembevételével. Az új Alapszabály-tervezet tartalmaz még eddig hiányzó értelmezéseket, így a lemondás, a személyi kérdés és az önkormányzati ciklus pontos meghatározását.

**Szakterületi Bizottságok ülései**

2015.02.06-án a Biológia Szakterületi Bizottság ülésén vettünk részt.

**Utódképzés**

Eddig két érdeklődő is jelentkezett felkészítésre a szakterületi koordinátorok, valamint más tisztségviselők hirdetése segítségével, tapasztalatainkat megosztva velük segítjük őket a sikeres teszt megírásában, és később az esetleges bizottsági munkában. A teszt megírására január végén‑február elején fog sor kerülni, addig az esetleges érdeklődőket tájékoztatjuk és további felkészítési alkalmat biztosítunk számukra.

**Ügyrendek**

Módosítási javaslatot dolgoztunk ki a Választmány, illetve a Küldöttgyűlés ügyrendjével kapcsolatban, melyek a legközelebbi ülésen kerülnek megtárgyalásra.

**Levelezés és honlap**

A TTK HÖK weboldalát folyamatosan frissítettük. A tisztségviselőkkel folyamatosan egyeztettünk, többször küldtünk ki tájékoztató leveleket.